**Projekta iesnieguma vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9. Sociālā iekļaušana un nabadzības apkarošana |
| Specifiskā atbalsta mērķa numurs un nosaukums  | 9.3.1. Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā |
| Pasākuma numurs un nosaukums | 9.3.1.1. Pakalpojumu infrastruktūras attīstība deinstitucionalizācijas plānu īstenošanai |
| Projektu iesniegumu atlases veids | Ierobežota projekta iesnieguma atlase (2 atlases kārtas) |
| Atbildīgā iestāde | Labklājības ministrija |

|  |  |
| --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu**(P, N) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām[[1]](#footnote-1). | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5. | Projekta iesnieguma oriģinālam ir dokumenta juridiskais spēks:1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6.  | Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā.  | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram. | P |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:1.11.1. ir saistītas ar projekta īstenošanu;1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:1.14.1 ir precīzi definēti;1.14.2. ir pamatoti;1.14.3. ir izmērāmi;1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 nosacījumiem un 2015.gada 17.februāra Ministru kabineta noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. | P |
| 1.17. | Projekta iesniegumā ir:1.17.1. identificēti, aprakstīti un izvērtēti projekta riski;1.17.2.novērtēta to ietekme un iestāšanās varbūtība;1.17.3. noteikti riskus mazinošie pasākumi. | P |
| 1.18. | Projekta iesniegumā norādītās mērķa grupas atbilst MK noteikumos par specifiskā atbalsta mērķa pasākuma īstenošanu noteiktajam. | P |
| 1.19. | Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem. | P |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P) |
|
| 2.1. | Projekta iesniegumā plānotās darbības nepārklājas ar darbībām, kas paredzētas darbības programmas „Izaugsme un nodarbinātība” citu specifisko atbalsta mērķu vai citu ārvalstu finanšu palīdzības instrumentu aktivitāšu ietvaros, kā arī projektā plānotās darbības netiek finansētas vai līdzfinansētas, kā arī tās nav plānots finansēt vai līdzfinansēt no citiem valsts vai ārvalstu finanšu atbalsta instrumentiem. | P |
| 2.2. | Projekts tiek īstenots tiešā sinerģijā ar 9.2.2.1.pasākumu “Deinstitucionalizācija” un projekta iesniedzējs ir plānošanas reģiona sadarbības partneris 9.2.2.1.pasākuma “Deinstitucionalizācija” ietvaros. | P |
| 2.3. | Projektu iesniegumā plānotās darbības ir iekļautas un pamatotas projekta iesniedzēja (pašvaldības) attīstības programmā un atspoguļotas investīciju plānā, kā arī projekta iesniedzēja (pašvaldības) attīstības programma ir saskaņota Reģionālās attīstības koordinācijas padomē (attiecināms uz 1.projektu iesniegumu atlases kārtu). | P |
| 2.4. | Projektā ir iekļautas specifiskas darbības vides un informācijas pieejamības nodrošināšanai papildus būvnormatīvos noteiktajam. | P |

|  |  |  |  |
| --- | --- | --- | --- |
| **3. KVALITĀTES KRITĒRIJI** | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projekta paredzēts attīstīt atbilstošu un pilnvērtīgu sabiedrībā balstītu pakalpojumu infrastruktūru pašvaldībās. | 3.1.1. projekta iesniegumā paredzēta tādu sabiedrībā balstītu pakalpojumu infrastruktūras attīstīšana, kuru izveides un sniegšanas nepieciešamība un pamatojums ir iekļauts plānošanas reģiona deinstitucionalizācijas plānā - 2 | 6S | 6 |
| 3.1.2. projektā paredzēts attīstīt mērķa grupas personu individuālajām vajadzībām atbilstošu pakalpojuma infrastruktūru un materiāltehnisko nodrošinājumu - 2 |
| 3.1.3. projektā paredzēts, ka sabiedrībā balstītu pakalpojumu infrastruktūras izveide un attīstība tiks nodrošināta atbilstoši normatīvajam aktam par prasībām sociālo pakalpojumu sniedzējiem - 2 |
| 3.1.4. projektā nav paredzēts attīstīt plānošanas reģiona deinstitucionalizācijas plānam atbilstošu un pilnvērtīgu sabiedrībā balstītu pakalpojumu infrastruktūru pašvaldībās - 0 |
| 3.2. | Projektā paredzētās darbības palielinās personu ar garīga rakstura traucējumiem skaitu, kuras dzīvo ārpus ilgstošas aprūpes institūcijas, kā arī personu ar garīga rakstura traucējumiem skaitu, kurām būs pieejami sabiedrībā balstīti pakalpojumi (attiecināms, ja projektā plānots attīstīt pakalpojumu infrastruktūru personām ar garīga rakstura traucējumiem). | 3.2.1. projektā paredzēts attīstīt sabiedrībā balstītu pakalpojumu infrastruktūru personām, kuras pāries no valsts ilgstošas aprūpes institūcijas uz dzīvi pašvaldībā - 2 | 6S | 4 |
| 3.2.2. projektā paredzēts attīstīt sabiedrībā balstītu pakalpojumu infrastruktūru personām, kuras līdz šim nav saņēmušas sabiedrībā balstītus pakalpojumus - 2 |
| 3.2.3. projektā paredzēts attīstīt papildus sabiedrībā balstītu pakalpojumus un to infrastruktūru personām, kuras jau pirms tam ir saņēmušas sabiedrībā balstītus pakalpojumus - 2 |
| 3.2.4. projektā paredzētās darbības nepalielinās personu ar garīga rakstura traucējumiem skaitu, kuras dzīvo ārpus ilgstošas aprūpes institūcijas, kā arī personu ar garīga rakstura traucējumiem skaitu, kurām būs pieejami sabiedrībā balstīti pakalpojumi - 0 |
| 3.3. | Projekta iesniegumā atspoguļota projekta īstenošanas gatavības pakāpe. | 3.3.1. visām projekta ietvaros plānotajām būvniecības darbībām ir augsta gatavības pakāpe - ir veikta būvvaldes atzīme par būvdarbu uzsākšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama, kā arī par būvprojekta un tā pamatojošās dokumentācijas izstrādi ir izsludināts iepirkums - 6 | 6V | 3 |
| 3.3.2. visām projekta ietvaros plānotajām būvniecības darbībām ir vidēja gatavības pakāpe - ir veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama - 3 |
| 3.3.3. visām projekta ietvaros plānotajām būvniecības darbībām ir zema gatavības pakāpe – nav veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai nav iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama - 0 |
| 3.4. | Projekta iesniegumā norādīta projekta iesniedzēja nekustamā īpašuma, kurā tiks veikti ieguldījumi, īpašuma vai nomas tiesību pamatotība. | 3.4.1. projekta iesniegumā norādīts, ka nekustamā īpašuma, kurā tiks veikti ieguldījumi, īpašuma vai nomas tiesības ir nostiprinātas zemesgrāmatā - 1  | 1V | -[[2]](#footnote-2) |
| 3.4.2. projekta iesniegumā nav norādīts, ka nekustamā īpašuma, kurā tiks veikti ieguldījumi, īpašuma vai nomas tiesības ir nostiprinātas zemesgrāmatā - 0 |
| 3.5. | Projekta iesniegumā paredzētas darbības, kas veicina horizontālā principa “Ilgtspējīga attīstība” (zaļā publiskā iepirkuma piemērošana) ievērošanu. | 3.5.1. piesaistot pakalpojumu sniedzējus, ir plānots piemērot zaļo publisko iepirkumu - 1 | 1V | -[[3]](#footnote-3) |
| 3.5.2. piesaistot pakalpojumu sniedzējus, nav plānots piemērot zaļo publisko iepirkumu - 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Kritērija ietvaros tiek pārbaudīta projekta iesniedzēja atbilstība noteiktajam finansējuma saņēmēju lokam [↑](#footnote-ref-1)
2. 3.4.1.apakškritērija atbilstības gadījumā tiek piešķirts papildu punkts [↑](#footnote-ref-2)
3. 3.5.1.apakškritērija atbilstības gadījumā tiek piešķirts papildu punkts. [↑](#footnote-ref-3)